Държавен вестник, бр. 40, 2020 г., стр. 11

БРОЙ  40	
Д Ъ Р Ж А В Е Н  В Е С Т Н И К 	
СТР.  11  
Чл. 8. (1) В Политиката за участието на 
държавата в публичните предприятия се оп­
ределят общите цели с дългосрочен характер 
в съответствие с обосновката за държавната 
собственост, както и очакваните резултати. 
(2) Дългосрочните цели могат да бъдат 
както финансови, така и нефинансови, и да 
се отнасят за целия държавен сектор или 
за определена част от него в зависимост от 
групирането на публични предприятия в 
категория или отрасъл.
(3) Очакваните резултати представляват 
предварително заложени в политиката показа­
тели, които позволяват да се измери степента 
на постигане на всяка от целите.
Чл. 9. За всяка една от целите (дълго­
срочни и средносрочни) се залагат ключови 
показатели за изпълнение, които следва да са:
1. относими към определените цели;
2. ясни, специфични и измерими – да 
имат базова стойност, целева стойност и 
ясно определен източник на данни, даващ 
информация за изпълнението на годишна 
база и като краен резултат;
3. достоверни и сравними.
Чл. 10. Политиката за участието на дър­
жавата в публичните предприятия включва 
информацията за начина, по който се уп­
ражняват правата на държавата в публич­
ните предприятия – модел (централизиран, 
децентрализиран, смесен или друг модел на 
упражняване на собствеността), основните 
функции, ролята и отговорностите на всички 
държавни институции, участващи в нейното 
изпълнение.
Чл. 11. Правата на държавата в публичните 
предприятия се упражняват професионално 
и предвидимо при съобразяване с общопри­
етите принципи за корпоративно управление 
и при стриктно разделяне на функциите на 
собственик от другите функции, изпълнявани 
от държавата при формирането на политики 
и създаването на регулации.
Чл. 12. Начинът, по който държавата 
упражнява права на собственост в публич­
ните предприятия, се основава на следните 
принципи:
1. всички съдружници и акционери се 
третират еднакво;
2. упражняването на правата на държавата 
в публичните предприятия се извършва по 
прозрачен и отчетен начин;
3. държавата действа като информиран и 
активен собственик;
4. държавата позволява на публичните 
предприятия да разполагат с оперативна са­
мостоятелност за постигане на определените 
цели и се въздържа от намеса в оперативното 
управление на предприятията;
5. когато публичните предприятия съче­
тават икономически дейности и дейности в 
изпълнение на цели на публичната политика, 
се поддържат високи стандарти на прозрачност 
и оповестяване на приходите и разходите, 
относими към съответната област на дейност; 
6. достъпът на публичните предприятия 
до дългово и капиталово финансиране на 
икономическите им дейности се извършва 
при пазарни условия;
7. членовете на органите за управление и 
контрол в публичните предприятия се изби­
рат и назначават чрез конкурсна процедура, 
чиято цел е формирането на професионални и 
независими органи на управление и контрол.
Г л а в а  т р е т а
КООРДИНИРАНЕ НА УЧАСТИЕТО НА 
ДЪРЖ АВАТА В ПУБЛИЧНИТЕ ПРЕД­
ПРИЯТИЯ
Чл. 13. Агенцията за публичните пред­
приятия и контрол изпълнява функциите, 
определени в Закона за публичните предпри­
ятия, на координиращо звено по отношение 
на публични предприятия. 
Чл. 14. (1) В 30-дневен срок след изтича­
нето на всяко тримесечие и до 25 април на 
следващата година публичните предприятия 
представят на органа, упражняващ правата 
на държавата, и в Агенцията за публичните 
предприятия и контрол чрез електронно-ин­
формационната система по чл. 21 тримесеч­
ни и годишни финансови отчети, анализи и 
доклади за дейността си, изготвени в съот­
ветствие с глава седма.
(2) В срок до 30 юни на годината, следваща 
отчетния период, публичните предприятия 
представят на органа, упражняващ правата 
на държавата, и в Агенцията за публичните 
предприятия и контрол чрез електронно-ин­
формационната система по чл. 21 одитира­
ните и приети годишни финансови отчети, 
съответно индивидуални и консолидирани, 
когато е приложимо, заедно с одобрените 
бизнес програми, както и отчети за степента 
на изпълнение на показателите, заложени в 
бизнес програмите.
(3) Агенцията за публичните предприятия 
и контрол може да изисква допълнителна 
информация от публичните предприятия в 
необходимия є формат.
(4) Агенцията за публичните предприятия 
и контрол може да дава методически указа­
ния за съдържанието на бизнес програмите, 
в т.ч. за избора на показатели, отчитането на 
изпълнението им и определянето на срокове 
за тяхното предоставяне.
Чл. 15. За целите на бюджетната процедура 
за съответната година, разработването на об­
щата дивидентна политика и управлението на 
паричните средства публичните предприятия 
предоставят на Министерството на финан­
сите прогнозна и отчетна информация във 
формат и по ред, определени от министъра 
на финансите.